***S I C I L I J A***

**CATANIA – ETNA - SIRACUSA - AGRIGENTO – MONREALE - PALERMO**

 816 -2021

|  |  |
| --- | --- |
| **08.10.2021.****petak** | Sastanak sa grupom u Sukoišanskoj ulici u 14,00 sati. Ukrcaj u autobus i vožnja do Dubrovnika. Po dolasku u trajektnu luku ukrcaj na brod i smještaj u kabine. Isplovljavljanje broda za Bari je u 21,00 sata. Noćna plovidba u pravcu Italije. |
| **09.10.2021.****subota** | Doručak na brodu. Uplovljavanje u luku u Bari oko 8,00 sati. Ukrcaj u autobus i polazak prema Siciliji. Vožnja južnim dijelom Italije sa usputnim stajanjima za odmor. Dolazak u luku u *Villa San Giovanni* i ukrcaj na trajekt. Polusatna plovidba do Sicilije. Iskrcaj u luci u Messini i nastavak vožnje do ***Taormine***, najpoznatijeg turističkog odmarališta na Siciliji još od doba rimskog carstva. Gradić smješten u podnožju vulkana Etne je prepoznatljiv po živopisnim gradskim ulicama, prekrasnim rascvjetalim vrtovima i ostacima rimsko-grčkog amfiteatra *Teatro Greco* koji se danas koristi kao pozornica za predstave na otvorenom. Šetnja gradskim uličicama te slobodno vrijeme za osobne programe. Polazak za ***Cataniu***. Smještaj u hotel. Večera. Noćenje. |
| **10.10.2021.****nedjelja** | Doručak. Vožnja autobusom do ***Siracuse***, rodnog mjesta matematičara i fizičara Arhimeda te grada koji čuva umjetničko blago Velike Grčke. Iako talijanski grad, za vrijeme antike je bio jedan od najznačajnijih grčkih gradova. Po dolasku odlazak u pratnji lokalnog vodiča u razgled arheološkog parka ***Neapolis*** sa veličanstvenim grčkim kazalištem, kamenolomom, rajskim parkom i amfiteatrom. Nastavak razgleda centra ***Siracuse***: *Normanska katedrala, dvorac, gotičke palače, Piazza del Duomo, Arhimedov trg, Forum, Panteon, Apolonov hram, Dionizovo uho, grčki hram, kazalište, rimski amfiteatar iz 2.st*.. Slobodno vrijeme za osobne programe. Ukoliko vremenske prilike dozvole odlazak autobusom do ***Etne***, najvišeg aktivnog vulkana u Europi, visine do 3340 m. Povratak u ***Cataniu*** i odlazak u šetnju gradskim središtem drugog po veličini grada na Siciliji. Tijekom povijesti grad je pretrpio razorne potrese i erupcije vulkana Etne, no zahvaljujući obnovi danas je Catania grad sa raskošnim palačama i trgovima: *glavni trg* sa *Katedralom, Palača pravde, rimski amfiteatar, Slonova fontana – simbol grada, luka*, ... Slobodno vrijeme za šetnju i kupovinu po jednoj od najpoznatijih trgovačkih ulica *Via Etnea*. Povratak u hotel. Večera. Noćenje. |
| **11.10.2021.****ponedjeljak** | Doručak. Odjava iz hotela. Polazak autobusom prema središnjoj Siciliji do ***Piazze Armerine****.* Razgled rimske vile ***Villa Casale*** sa lokalnim vodičem, koja je upisana na UNESCO-v popis svjetske baštine. Polazak prema **Agrigentu**, najznačajnijem antičkom lokalitetu na Siciliji. Po dolasku razgled sa lokalnim vodičem „*Doline hramova*“ lokaliteta s najbolje očuvanim antičkim hramovima na svijetu koji se nalaze pod UNESCO-ovom zaštitiom: *Jupiterov, Herkulov, Junoin i Konkordijin hram*. Smještaj u hotel. Kraći odmor. Odlazak u šetnju srednjovjekovnim gradskim uličicama prepunim trgovinama, tratorijama i barovima. Povratak u hotel. Večera. Noćenje. |
| **12.10.2021.****utorak** | Doručak. Odjava iz hotela. Vožnja autobusom do gradića ***Corleone***, poznatom kao mjesto rođenja nekoliko „kumova“ talijanske mafije. Šetnja gradskim uličicama i kraće vrijeme za odmor. Nastavak vožnje do ***Monreale***, gradića koji se smjestio na padinama brda iznad plodne doline sa nasadima naranči, maslina i badema, poznate kao „Zlatna školjka“. U pratnji lokalnog vodiča razgled najljepše sicilijanske katedrale građene u 12.st.. Nastavak vožnje do obližnjeg ***Palerma***, najvećeg grada na Siciliji kojeg su kroz stoljeća gradili Feničani, Rimljani, Saraceni, Bizantinci, Vikinzi, Španjolci i Francuzi. Šetnja starom gradskom jezgrom koja se nalazi na UNESCO-vom popisu mjesta svjetske baštine. Razgled katedrale u pratnji lokalnog vodiča, te nastavak pješačkog obilaska grada: *dvorac Zisa, Admiralski most, crkva San Giovanni degli Eremiti, crkva sv. Katalda, gradski trgovi sa sa fontanama*, ... Smještaj u hotel. Večera. Noćenje. |
| **13.10.2021.****srijeda** | Doručak. Polazak autobusom do poznatog turističkog mjesta ***Trapani*** koji je okružen Tirenskim morem na sjeveru i Sredozemnim morem na jugu. Šetnja gradskim uličicama i slobodno vrijeme za osobne programe. Polazak autobusom do obližnjeg gradića ***Erice*** kojim dominira *Castello di Venere*, kaštel iz 12. st. Nakon razgleda slobodno vrijeme za osobne programe. Povratak u hotel. Večera. Noćenje. |
| **14.10.2021.****četvrtak** | Raniji doručak. Odjava iz hotela. Polazak prema malom ribarskom mjestu ***Cefalu***, kojeg još nazivaju i biserom Tirenskog mora. Kraći odmor. Polazak za Messinu. Ukrcaj na trajekt i plovidba do Villa San Giovanni. Iskrcaj s broda i nastavak vožnje autobusom do Barija. Po dolasku u trajektnu luku u Bariju ukrcaj na brod. Smještaj u kabine. Polazak broda za Dubrovnik je u 21,00 sata. Večera na brodu. Noćenje. Noćna plovidba. |
| **15.10.2021.****petak** | Doručak na brodu. Uplovljavanje u luku u Dubrovniku oko 8,00 sati. Iskrcaj s broda i polazak autobusom za Split uz kraća stajanja na putu. Dolazak u Split i pozdrav s grupom. |

 **CIJENA ARANŽMANA:**

|  |  |
| --- | --- |
| **Uplata kod prijave: 600,00 kuna** |  30 – 34 putnika **5.990,00 kn** |
| MOGUĆNOST OBROČNE OTPLATE: |  25 – 29 putnika **6.190,00 kn** |
| nadoplata za 1/1 sobu – na upit |  20 – 24 putnika **6.390,00 kn** |
|  |  |
|  |  |

**Program uključuje:** prijevoz autobusom visoke turističke klase na navedenim relacijama, vožnju brodom na relaciji Dubrovnik – Bari – Dubrovnik sa smještajem u unutarnjim kabinama (TWC), plovidbu trajektom na relaciji V.San Giovanni – Messina – V.San Giovanni, smještaj u hotelima 3\*/4\* u Cataniji, Agrigentu, Palermu (okolica) na bazi polupansiona sa uključenim city tax, ulaznice i usluge lokalnih vodiča u Siracusi, Piazzi Armerini, Palermu i Monrealeu, večera na brodu pri povratku, troškove autocesta, parkinga i check-pointa, lučke takse i pristojbe, putno zdr. osig., osig. od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja te organizaciju putovanja.

**Program ne uključuje**: izlet do vulkana ***Etne***koji ovisi o vremenskim prilikama, informativna cijena iznosi 65 € i uključuje povratnu vožnju uspinjačom i autobusom, razgled traje oko 2,5 h

**Preporuka:** uplata police rizika od otkaza putovanja: **210,00** kn

**ZA OVO PUTOVANJE DOVOLJNA JE OSOBNA ISKAZNICA** (preslik osobne iskaznice dostaviti Agenciji)

**PUTOKAZI SPLIT, Mažuranićevo šetalište 14, tel: 021/455-038, R.V. 9,00 – 13,00 sati**

**mob: 099/26-424-26, www.putokazi-split.com; e-mail:** **ratka@putokazi-split.com**

ID COD: HR-AB-21060271971